Pse organizatat sportive kanë nevojë për pozitën e Personit Kontaktues për Integritet (SPOC)?

Garat e ndershme dhe të vërteta janë shtylla kurrizore e të gjitha sporteve. Sporti krijon pasion, ngjall emocione me sukses spektakolar dhe disfatë që të then zemrën. Viteve të fundit, shembujt e keqqeverisjes në organizatat sportive, skandalet e korrupsionit dhe manipulimi i garave kanë përbërë rregullisht titujt kryesorë. Për këtë arsye, pyetjet rreth legjitimitetit dhe besueshmërisë së organizatave sportive rrezikojnë paparashikueshmërinë e sportit dhe kontribuojnë në ndryshimin e vizionit të opinionit publik. Rritja e interesave financiare të përfshira në sport e vë sektorin nën vëzhgimin e rreptë të medieve dhe çdo skandal ulë rolin pozitiv që luan sporti, përfshirë vlerat e tij sociale, kulturore dhe arsimore. Prandaj, nismat që promovojnë integritetin sportiv janë thelbësore për të demonstruar vullnetin e akterëve të sportit për të mbrojtur besueshmërinë e sportit.

Pozita e lëvizjes olimpike është shumë e rëndësishme për të mbrojtur dhe promovuar integritetin dhe viteve të fundit janë ndërmarrë disa nisma që forcojnë kapacitetin e organizatave sportive, të cilat në mënyrë efektive ruajnë sportin nga incidentet. Komiteti Olimpik Ndërkombëtar, në bashkëpunim me organizatat e tjera ndërkombëtare, është forca shtytëse në këtë proces, i cili ka miratuar disa dokumente strategjike që kanë të bëjnë qeverisjen dhe manipulimin e garave, duke ia hapur rrugën akterëve të sportit që të përshtatin rregulloret e tyre dhe të trajtojnë çështjet e integritetit me mjetet efektive.

Një kërcënim i madh për integritetin e sportit është manipulimi i garave sportive. Ky është një problem global, që ndikon te një numër i madh i vendeve evropiane dhe sporteve të ndryshme, të cilat gjithashtu përfshijnë edhe rrjetet transnacionale. Prandaj, ky problem nuk është diçka që zgjidhet nga një organizatë apo shtet i vetëm. Sipas këtij këndvështrimi, është shumë e rëndësishme që të forcohet bashkëpunimi midis akterëve të sportit duke i ndihmuar ata të zhvillojnë rrjetet e tyre dhe të bashkërendisin veprimet e tyre.

Qëllimi i projektit POINTS është të bëhet pjesë e përpjekjeve tashmë të ndërmarra nga hisedarë të ndryshëm duke mbështetur krijimin e pozitës së personit kontaktues për integritet (SPOC) në organizatat sportive të nivelit evropian dhe kombëtar.

E ndërtuar në bazë të një konsorciumi të qëndrueshëm, që zotërojnë njohuri të thella të politikave të integritetit, konsorciumi ka zhvilluar udhëzime për të ofruar mjete praktike dhe për të drejtuar organizatat sportive që kanë vullnetin për të strukturuar aktivitetet e tyre të integritetit. Të frymëzuar nga nismat dhe dokumentet ekzistuese, si dhe nga përvojat konkrete të grumbulluara në konsorcium, udhëzimet po ndjekin qasjen fleksibile në aktivitetet e propozuara me idenë për të siguruar që çdo organizatë sportive, pavarësisht nga madhësia apo kapaciteti i tyre, mund të gjejë rrugën e saj drejt strukturave efikase për të luftuar problemin e integritetit.

*Marrë nga: Udhëzuesi për Krijimin e Pikave të vetme të Kontaktit për Integritet brenda Organizatave Sportive.*